PATVIRTINTA

Šilutės r. Juknaičių pagrindinės mokyklos

direktoriaus 2022 m. spalio 5 d.

įsakymu Nr. V1-102

**MAITINIMO ORGANIZAVIMO IR INFORMAVIMO MOKYKLOJE**

**TVARKOS APRAŠAS**

**I SKYRIUS**

 **BENDROSIOS NUOSTATOS**

1. Mokinių maitinimo, nemokamo maitinimo organizavimo mokykloje tvarkos aprašas (toliau – Tvarkos aprašas) nustato mokinių maitinimo, nemokamo maitinimo, vykdomo mokykloje, reikalavimus.

2. Tvarkos aprašas taikomas organizuojant ir siekiant užtikrinti sveikatai palankaus mokinių maitinimo paslaugas mokykloje.

3. Maitinimas mokykloje organizuojamas vadovaujantis teisės aktais, reglamentuojančiais mokinių ir vaikų maitinimo organizavimą, maisto gaminimą, patalpų ir įrangos priežiūrą, higienos normas, sveikatos bei saugos reikalavimais.

4. Už maitinimo organizavimą yra atsakingas švietimo įstaigos steigėjas, maitinimo paslaugos teikėjas ir įstaigos vadovas.

5. Maitinimas organizuojamas taip, kad būtų sudarytos sąlygos švietimo įstaigos bendruomenės nariams, mokiniams ir vaikams pavalgyti šilto maisto.

6. Maitinimas atitinka fiziologinius mokinių ir vaikų amžiaus ypatumus bei sveikos mitybos principus.

**II SKYRIUS**

**MOKINIŲ NEMOKAMO MAITINIMO ORGANIZAVIMAS**

 7. Mokiniams nemokamas maitinimas organizuojamas vadovaujantis Lietuvos Respublikos sveikatos apsaugos ministro įsakymu 2018-04-10 Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“, Lietuvos Respublikos sveikatos apsaugos ministro įsakymu 2014-07-04 Nr. V-769 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“, Lietuvos Respublikos sveikatos apsaugos ministro įsakymu 2018-06-27 Nr. V-740 „Dėl Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“ pakeitimo“, Šilutės rajono savivaldybės tarybos 2021 m. gegužės 27 d. sprendimu Nr. T1-693 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“, Šilutės rajono savivaldybės tarybos 2020-05-28 sprendimu Nr. T1-367 „Dėl Šilutės rajono savivaldybės tarybos 2019 m. birželio 27 d. sprendimo Nr. T1-53 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“ pakeitimo“, Šilutės rajono savivaldybės administracijos direktoriaus 2021 m. sausio 5 d. įsakymu Nr. A1-16 „Dėl mokinių nemokamam maitinimui skirtiems produktams įsigyti skiriamų vienai dienai vienam mokiniui lėšų dydžio nustatymo“, Šilutės rajono savivaldybės administracijos direktoriaus 2020 m. gegužės 26 d. įsakymu Nr. A1-588 „Dėl Šilutės rajono savivaldybės vaikų vasaros poilsio projektų finansavimo tvarkos aprašo patvirtinimo“, Lietuvos Respublikos sveikatos apsaugos ministro Valstybės lygio ekstremalios situacijos valstybės operacijų vadovo sprendimu 2020-12-31 Nr. V-3080 „Dėl vaikų, ugdomų pagal pradinio, pagrindinio ir vidurinio ugdymo programas, nuotolinio ugdymo, priežiūros ir maitinimo organizavimo įstaigose būtinų sąlygų“, Lietuvos Respublikos sveikatos apsaugos ministro Valstybės lygio ekstremalios situacijos valstybės operacijų vadovo sprendimu 2021-01-20 Nr. V-106 „Dėl Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. gruodžio 31 d. sprendimo Nr. V-3080 „Dėl vaikų, ugdomų pagal pradinio ugdymo programą, nuotolinio ugdymo, priežiūros ir maitinimo organizavimo įstaigose būtinų sąlygų“ pakeitimo“, „Mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu metodinėmis rekomendacijomis“ (2020 m. rugpjūčio 19 d. raštas Nr. (1.1.11E02) SD 4332 / SR – 3842).

 8. Vadovaujantis Šilutės rajono savivaldybės tarybos 2021 m. gegužės 27 d. sprendimo Nr. T1-693 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“ II skyriaus 10 punktu „Mokiniai turi teisę į nemokamus pietus, maitinimą mokyklų organizuojamose vasaros poilsio stovyklose ir paramą mokinio reikmėms įsigyti, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui (toliau – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų (toliau – VRP) dydžio“.

9. Vadovaujantis Šilutės rajono savivaldybės tarybos 2021 m. gegužės 27 d. sprendimo Nr. T1-693 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“ II skyriaus 11 punktu „Mokiniai turi teisę į nemokamus pietus, maitinimą mokyklų organizuojamose vasaros poilsio stovyklose ir paramą mokinio reikmenims įsigyti, jeigu vidutinės pajamos vienam asmeniui per mėnesį yra mažesnės kaip 2 VRP, įvertinus bendrai gyvenančių asmenų arba vieno gyvenančio asmens gyvenimo sąlygas bei surašius buities ir gyvenimo sąlygų patikrinimo aktą (toliau - BTA), šiais atvejais:

9.1. ligos (patekus į sunkią materialinę padėtį dėl ligos);

9.2. nelaimingo atsitikimo;

9.3. netekus maitintojo;

9.4. kai motina ar tėvas vieni augina vaiką (vaikus);

9.5. kai bendrai gyvenantys asmenys augina tris ar daugiau vaikų;

9.6. bent vienas iš bendrai gyvenančių asmenų ar vienas gyvenantis asmuo yra neįgalus“.

 10. Remiantis 9.1.-9.6. papunkčiais buities ir gyvenimo sąlygų patikrinimo aktą surašo:

* 1. Šilutės mieste gyvenančių Pareiškėjų – Savivaldybės administracijos Socialinės paramos skyriaus specialistai;
	2. seniūnijose gyvenančių Pareiškėjų – Seniūnijų socialinio darbo organizatoriai .

11. Mokiniams nemokamas maitinimas skiriamas, kurie mokosi mokykloje pagal priešmokyklinio ugdymo programą ar pagal pradinio ugdymo programą pirmoje ir antroje klasėje, nevertinant gaunamų pajamų.

 12. Dėl mokinio nemokamo maitinimo prašymą-paraišką pareiškėjas gali pateikti ir mokyklos, kurioje mokinys mokosi ar kuri organizuoja vasaros poilsio stovyklas, administracijai. Šiuo atveju mokyklos administracija pareiškėjo, nurodyto „Socialinės paramos mokiniams teikimo Šilutės rajono savivaldybėje tvarkos aprašo“ 21, 22 ir 23 punktuose, prašymą-paraišką su pridedamais dokumentais (duomenimis) ir (ar) dokumentų kopijomis, patvirtintomis mokyklos administracijos, ne vėliau kaip kitą darbo dieną, kai buvo gautas prašymas-paraiška, perduoda Socialinės paramos skyriui ar Seniūnijai.

 13. Mokiniams, turintiems teisę gauti nemokamą maitinimą, nemokamas maitinimas gali būti teikiamas sausais maisto daviniais arba karštais pietumis išsinešimui:

 13.1. vadovaujantis mokyklos direktoriaus įsakymu, mokiniui neatvykus į mokyklą dėl ligos (išskyrus gydymąsi stacionarinėje asmens sveikatos priežiūros įstaigoje) ir pateikus mokykloje vieno iš mokinio tėvų, globėjų ar kitų bendrai gyvenančių pilnamečių asmenų prašymą dėl maisto davinių skyrimo. Prašymą dėl sauso maisto davinio pateikti iki mėnesio paskutinės dienos, o norint gauti karštus pietus, iš karto, vaikui susirgus. Sausi maisto daviniai išduodami mokyklos valgykloje sekančio mėnesio pradžioje;

 13.2. Ekstremaliosios situacijos laikotarpiu:

* + 1. kai mokykloje sustabdomas vaikų maitinimo paslaugos teikimas;

 13.2.2. kai mokinių, kurie mokosi pagal priešmokyklinio, pradinio, pagrindinio ar vidurinio ugdymo programas, tėvai (įtėviai, globėjai) turi galimybę dirbti nuotoliniu būdu ir dėl to mokinys nelanko ugdymo įstaigos;

 13.2.3 kai vaikui yra skirtas mokymas namuose.

14. Už nemokamą mokinių maitinimą mokykloje organizavimą atsakingas socialinis pedagogas.

15. Mokslo metų pirmą savaitę 5-10 klasių auklėtojai, 1-4 klasių mokytojai informuoja mokinių tėvus apie nemokamo maitinimo gavimo tvarką.

16. Mokinių maitinimą mokykloje organizuoja UAB RIMVA pagal „Mokinių ir ikimokyklinio amžiaus vaikų maitinimo paslaugų teikimo sutartį“ 2020-07-17 Nr. SUT-7:

16.1. užtikrina, kad valgyklos darbuotojai iš mokinio priimtų tik jam skirtą nemokamo maitinimo taloną ir už jį išduotų maistą;

16.2. užtikrina, kad valgyklos darbuotojai mokiniams maistą išduotų/parduotų šiltą ir jiems skirtu pertraukos laiku;

16.3. užtikrina patiekalų pasirinkimą mokiniams;

16.4.sudaro valgiaraščius ir teikia:

16.4.1. suderinimui Valstybinei Šilutės maisto ir veterinarinei tarnybai pagal parengtus vadovaujantis Lietuvos Respublikos sveikatos apsaugos ministro įsakymu 2018-04-10 Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“ 35, 46, 47 punktus;

16.4.2. tvirtinimui15 ir 5 dienų valgiaraštį mokyklos direktoriui;

16.5. laikosi 5 dienų sudaryto ir mokyklos direktoriaus patvirtinto valgiaraščio, kuris atitinka perspektyvinio valgiaraščio dienų eiliškumą, nurodytus patiekalus ir jų normas. Pakeitimus derina su mokyklos direktoriumi.

17.Valgiaraščiai sudaromi atsižvelgiant į rekomenduojamas paros maisto medžiagų ir energijos normas vaikams, vadovaujantis Lietuvos Respublikos sveikatos apsaugos ministro 2014 m. liepos 4 d. įsakymu Nr. V-769 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“.

18. Mokslo metų eigoje pagal Šilutės r. savivaldybės tarybos sprendimus sudaromas sąrašas mokinių, kuriems skiriamas nemokamas maitinimas.

19. Vienam 1-4 klasių mokiniui nemokamo maitinimo (pietų) suma yra 2,10 Eur., 5-10 klasių vienam mokiniui nemokamo maitinimo (pietų) – 2,30 Eur.

20. Mokykloje mokiniai nemokamai maitinami vieną kartą dienoje (gauna šiltus pietus).

21. Pietus mokiniai valgo ilgosios pertraukos metu (po 4 pamokų) pagal atskirą, mokyklos direktoriaus įsakymu patvirtintą grafiką. Ekstremalios situacijos, ekstremaliojo įvykio arba karantino metu maitinimo grafikas keičiamas dėl mokinių srauto reguliavimo, kuriame 2 ilgosios maitinimo pertraukos.

22. Mokiniai valgykloje maistą gauna pateikę nemokamo maitinimo taloną.

23. Nemokamo maitinimo talonų apskaitą, priežiūrą ir kontrolę vykdo mokyklos socialinis pedagogas.

24. Kiekvieną dieną, per pirmą pamoką mokyklos socialinis pedagogas surenka informaciją apie nemokamą maitinimą gaunančių mokinių skaičių, išdalina maitinimo talonus ir pateikia informaciją valgyklos atsakingai darbuotojai iki 8.30 val.

25. Socialinis pedagogas nemokamo maitinimo taloną skiria nemokamą maitinimą gaunančiam 5–10 klasių mokiniui. 1–4 klasių mokinius pagal sąrašą į valgyklą atlydi klasių mokytojai.

26. Mokinys nemokamo maitinimo pietų davinį susideda ant padėklo ir 1 savo taloną pateikia valgyklos darbuotojai.

27. Nemokamo maitinimo apskaitą sudaro:

27.1. mokinių nemokamo maitinimo registravimo žurnalas SPIS sistemoje:

27.1.1. mokyklos mokinių nemokamo maitinimo registravimo žurnalą SPIS sistemoje užpildo socialinis pedagogas;

27.1.2. Kiekvieno mėnesio paskutinę darbo dieną priešmokyklinės grupės mokytoja atsiunčia priešmokyklinės grupės lankomumo žiniaraščius mokyklos socialiniam pedagogui.

27.1.3. socialinis pedagogas pristato suderinimo aktą Šilutės rajono savivaldybės administracijos Centralizuotai buhalterijai kito mėnesio 1-5 d.

28. Mokyklos socialinis pedagogas informuoja Šilutės rajono savivaldybės administracijos Socialinės paramos skyrių apie einamo mėnesio nemokamo maitinimo lėšų poreikį.

29. Šilutės rajono savivaldybės administracijos Centralizuota buhalterija vykdo finansinę nemokamo mokinių maitinimo lėšų apskaitą ir atskaitomybę.

30. Socialinis pedagogas žiniaraščius elektroniniu paštu persiunčia įmonės, teikiančios mokinių maitinimo paslaugas, buhalterijai.

31. Įmonės, teikiančios mokinių maitinimą vyr. buhalteris per 5 darbo dienas išrašytas ir pasirašytas sąskaitas pateikia mokyklos raštvedžiui.

32. Raštvedys užregistruoja gautas sąskaitas ir pateikia jas mokyklos direktoriui. Direktoriaus parašu patvirtintas sąskaitas perduoda Šilutės rajono savivaldybės administracijos centralizuotai buhalterijai.

33. Su įmone, pateikusia sąskaitas, atsiskaito Šilutės rajono savivaldybės administracijos Centralizuota buhalterija.

34. Nemokamo maitinimo administravimo išlaidos tiesiogiai pervedamos mokinius maitinančiai įmonei iš Šilutės r. savivaldybės administracijos lėšų.

35. Naujai atvykusiam į mokyklą socialinę paramą gaunančiam mokiniui nemokamas maitinimas mokykloje skiriamas nuo atvykimo į mokyklą dienos.

36. Išvykus mokiniui, kuris mokykloje gavo nemokamą maitinimą, socialinis pedagogas per 1 dieną informuoja Šilutės rajono savivaldybės administracijos Socialinės paramos skyrių.

37. Ikimokyklinio, priešmokyklinio, lopšelinio ir darželinio amžiaus vaikai, 1-4 klasių mokiniai dalyvauja „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“ programoje:

37.1. pieno produktus priima UAB RIMVA ir perduoda pradinių klasių mokytojams, ikimokyklinio ugdymo skyriaus darbuotojams;

37.2. klasių mokytojai, grupių auklėtojai pieno produktus išdalina vaikams tris kartus savaitėje;

37.3. pieno produktai dalinami tą dieną mokykloje ir ikimokykliniame skyriuje esantiems vaikams;

37.4. vaisius priima UAB RIMVA ir perduoda pradinių klasių mokytojams, ikimokyklinio ugdymo skyriaus darbuotojams;

37.5. klasių mokytojai, grupių auklėtojai vaisius išdalina 9 kartus per mėnesį;

37.6. vaisių dalinimo dieną nebuvusiam vaikui vaisiai atiduodami kitą dieną atvykus į ugdymo įstaigą.

**III SKYRIUS**

**MOKINIŲ NEMOKAMO MAITINIMO ORGANIZAVIMAS EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO METU**

 38. Ekstremaliosios situacijos, ekstremaliojo įvykio ir (ar) karantino metu sustabdžius ugdymo organizavimo procesą, maitinimo paslauga neteikiama (jei tai daryti draudžia Lietuvos respublikos Vyriausybės nutarimai, Lietuvos respublikos sveikatos apsaugos ministro įsakymai ar Valstybės lygio ekstremaliosios situacijos valstybės operacijų vadovo sprendimai. Užtikrinamas nemokamo maitinimo teikimas aprūpinant juos maisto produktais.

 39. Mokyklos direktoriaus paskirtas atsakingas už nemokamo mokinių maitinimo mokykloje organizavimą ekstremaliosios situacijos, ekstremaliojo įvykio ir (ar) karantino metu socialinis pedagogas:

 39.1. kontroliuoja, kad maisto rinkiniai būtų kokybiški, atitiktų higienos normų reikalavimus ir nustatytas nemokamo maitinimo kainas;

 39.2. peržiūri ir patikslina vaikų ir mokinių, kuriems paskirtas nemokamas maitinimas mokykloje, sąrašus;

 39.3. informuoja mokinio, kuriam paskirtas nemokamas maitinimas mokykloje, tėvus (globėjus, rūpintojus) apie maitinimo organizavimo sąlygas ekstremaliosios situacijos, ekstremaliojo įvykio ir (ar) karantino metu);

 39.4. jeigu šeima neturi galimybės atsiimti maisto davinį mokykloje, suderinę laiką su mokinio tėvais (globėjais, rūpintojais) organizuoja maisto davinio pristatymą į namus ar kitą iš anksto suderintą vietą mokyklos transportu ar kitu būdu.

 40. Maisto davinys atiduodamas pildant maisto davinių vaikams ir mokiniams išdavimo žurnalą patikrinus gavėjo duomenis ir jam pasirašius.

 41. Informacija apie maisto davinių išdavimo laiką, vietą, atsiskaitymo laikotarpį, skelbiama mokyklos internetinėje svetainėje, elektroniniame dienyne ar pranešama asmeniškai ( priklauso nuo maisto davinių kiekio). Nesant galimybei, informaciją perduoda klasių auklėtojai.

 42. Pagal susitarimą maisto davinius išduoti ir (ar) pristatyti į namus gali ir maitinimo paslaugas teikianti įmonė.

**IV SKYRIUS**

 **MOKINIŲ NEMOKAMAS MAITINIMAS VASAROS POILSIO DIENINĖJE STOVYKLOJE**

43. Nemokamas mokinių maitinimas vasaros poilsio dieninėje stovykloje organizuojamas vadovaujantis Šilutės rajono savivaldybės administracijos direktoriaus įsakymo dėl Šilutės rajono savivaldybės vaikų vasaros poilsio projektų finansavimo tvarkos aprašo patvirtinimo aktualia versija, Šilutės rajono savivaldybės tarybos 2021 m. gegužės 27 d. sprendimu Nr. T1-693 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“, Šilutės rajono savivaldybės administracijos direktoriaus 2022 m. rugsėjo 13 d. įsakymu Nr. A1-1641 „Dėl mokinių nemokamam maitinimui skirtiems produktams įsigyti skiriamų vienai dienai vienam mokiniui lėšų dydžio nustatymo“.

44. Mokiniams, išskyrus tuos, kuriems maitinimas skiriamas pagal pradinio ugdymo programą pirmoje ir antroje klasėje, nevertinant gaunamų pajamų, nemokamas maitinimas skiriamas vasaros atostogų metu organizuojamose dieninėse vasaros poilsio stovyklose, jei paskutinį mokslo metų mėnesį mokinys turėjo teisę gauti nemokamą maitinimą, be atskiro prašymo – nuo mokykloje organizuojamos dieninės vasaros poilsio stovyklos pradžios iki pabaigos.

45.Nepasiturinčių šeimų vaikams, poilsiaujantiems mokyklos organizuojamose dieninėse stovyklose, maitinimui (pusryčiams, pietums, pavakariams) skiriama vienam mokiniui vienai dienai 4 eur.

46. Nemokamą mokinių maitinimą mokyklos vasaros poilsio dieninėje stovykloje vykdo UAB RIMVA.

47. Nemokamą mokinių maitinimą mokyklos vasaros poilsio dieninėje stovykloje kontroliuoja ir už jį atsako direktoriaus įsakymu paskirtas vaikų vasaros poilsio programos vadovas.

48. Šilutės rajono savivaldybės administracijos centralizuota buhalterija vykdo finansinę, nemokamo mokinių maitinimo vasaros poilsio dieninėje stovykloje, apskaitą.

**V SKYRIUS**

 **MOKINIŲ, MOKYKLOS DARBUOTOJŲ, PAŠALINIŲ ASMENŲ MAITINIMAS**

49. Mokiniai, kurie negauna nemokamo maitinimo, mokytojai ir kiti mokyklos darbuotojai pietų pertraukos metu maitinasi už savo lėšas.

50. Pietaujantys maistą renkasi iš esamo dienos meniu.

51. Mokiniai, kurie maitinasi savo lėšomis, pietauti eina pagal grafiką su savo klasės nemokamą maitinimą gaunančiais mokiniais.

52. Pašaliniai asmenys aptarnaujami nuo 1215 val.

**VI SKYRIUS**

 **KONTROLĖ**

53. Mokyklos visuomenės sveikatos priežiūros specialistė kontroliuoja, kad teikiama maitinimo paslauga būtų kokybiška ir atitiktų higienos normų reikalavimus, tikrina valgiaraščio atitikimą, pažeidimus registruoja „Valgiaraščio ir mokinių maitinimo atitikties“ žurnale.

54. Visuomenės sveikatos priežiūros specialistė mokinių maitinimo organizavimo priežiūrą vykdo vadovaujantis Lietuvos Respublikos sveikatos apsaugos ministro įsakymu 2018-04-10 Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“ 51 punkto reikalavimais.

55. Mokyklos direktoriaus sudaryta Mokinių maitinimo organizavimo kokybės komisija, esant būtinybei, vykdo mokinių nemokamo maitinimo mokykloje ir vasaros poilsio dieninėje stovykloje mokinių maitinimo kokybės ir kainų atitikimo kontrolę. Pastabas registruoja „Mokinių nemokamo maitinimo organizavimo kokybės komisijos kontrolės patikrinimo akte“ ir informuoja mokyklos vadovą.

56. Mokyklos taryba ar kiti mokyklos direktoriaus paskirti asmenys, atlieka tyrimus, apklausas ir pasiūlymus teikia mokyklos vadovui.

**VII SKYRIUS**

 **BAIGIAMOSIOS NUOSTATOS**

57. Esant poreikiui pagal pateiktą prašymą, organizuojamas tausojantis sveikatą mokinių maitinimas pagal „Mokinių ir ikimokyklinio amžiaus vaikų maitinimo paslaugų teikimo sutartį“ 2020-07-17 Nr. SUT-7, 16 punktą.

58. Mokyklos valgykloje pietų pertraukos metu budi mokytojai, atsakingi už tvarką ir drausmę patalpoje, pagal atskirą mokytojų budėjimo mokykloje grafiką.

59. Už budėjimo tvarką valgykloje atsako budinčių mokytojų budėjimo vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_